Jules Rimet

Jules Rimet (14. lokakuuta 1873 – 16. lokakuuta 1956) oli ranskalainen jalkapallovaikuttaja.

Rimet toimi kansainvälisen jalkapalloliiton Fifan puheenjohtajana vuosina 1921–1954. Hän toimi myös Ranskan jalkapalloliiton puheenjohtajana.

Rimet'n aloitteesta perustettiin lajin maailmanmestaruuskilpailut. Hänen mukaansa oli nimetty kilpailujen alkuperäinen voittopalkinto eli Jules Rimet -pokaali.

Luokka:Ranskalaiset urheiluvaikuttajat
Luokka:Fifan puheenjohtajat
Luokka:Vuonna 1873 syntyneet
Luokka:Vuonna 1956 kuolleet